Συστηματική ανασκόπηση: Ο ρόλος της τεχνητής νοημοσύνης στον προσδιορισμό της διοπτρικής ισχύος του ενδοφακού
Creators: name: Καζάκη, Μαρία Στέργιου
Publisher: name: Aristotle University of Thessaloniki
Year: 2023
Subjects: Τεχνητή Νοημοσύνη
Χειρουργική Καταρράκτη
Ενδοφθάλμιος Φακός
Artificial Intelligence
Surgical Cataract
Intraocular Lens

description: Σκοπός της διατριβής αυτής είναι να αξιολογήσει τα τρέχοντα στοιχεία σχετικά με το ρόλο της Τεχνητής Νοημοσύνης (Artificial Intelligence) στον προσδιορισμό της διοπτρικής ισχύος των ενδοφακών (Intraocular lens – IOL). Εξετάσθηκε ουσιαστικά η σπουδαιότητα που δύναται να διαδραματίσει η Τεχνητή Νοημοσύνη στην οφθαλμολογία και ειδικότερα στην χρήση των ενδοφακών, βελτιώνοντας με τον τρόπο αυτό τη διαδικασία λήψης απόφασης, για την ουσιαστική αντιμετώπιση των ασθενειών. Η μεθοδολογική προσέγγιση που ακολουθήθηκε ήταν μέσω μιας διεξαχθείσας συστηματικής αναζήτησης βιβλιογραφίας χρησιμοποιώντας διάφορες ηλεκτρονικές βάσεις δεδομένων, συμπεριλαμβανομένων των PubMed, EMBASE και Cochrane Library, χρησιμοποιώντας τις ακόλουθες λέξεις-κλειδιά: "τεχνητή νοημοσύνη", "μηχανική μάθηση", "χειρουργική καταρράκτη", "ενδοφθάλμιος φακός", "υπολογισμός ισχύος IOL", "βιομετρία", "οπτική τομογραφία συνοχής" και "τοπογραφία". Συμπεριλήφθηκαν μελέτες που δημοσιεύθηκαν μεταξύ Ιανουαρίου 2010 και 18 Αυγούστου 2022 , οι οποίες διερεύνησαν τη χρήση της τεχνητής νοημοσύνης στον προσδιορισμό της ισχύος του IOL. Επιπροσθέτως χρησιμοποιήθηκαν οι φόρμουλες των Haigis, Barrett Universal ΙΙ, Hill-RBF και Kane. Για την υλοποίηση αυτής της μεθοδολογικής προσέγγισης υπό το πρίσμα της συστηματικής βιβλιογραφικής αναζήτησης από ένα ευρύ φάσμα μελετών αξιολογήθηκαν και αξιοποιήθηκαν δώδεκα (12) μελέτες από τις οποίες επιλέχθηκαν οι εννιά (9) από αυτές. Ένα άλλο θέμα που απασχόλησε την παρούσα μελέτη ήταν η ηθική διάσταση και το πλαίσιο που θα πρέπει να διέπει η χρησιμοποίηση της τεχνητής νοημοσύνης. Η ολοκλήρωση της διατριβής οδηγεί στην επισήμανση της αξίας της Τεχνητής Νοημοσύνης αλλά και της ουσιαστικής συνδρομής στην Οφθαλμολογία και ειδικότερα στον προσδιορισμό της διοπτρικής ισχύος των ενδοφακών, ανοίγοντας έτσι το δρόμο για μελλοντικές μελέτες.
description: The purpose of this thesis is to evaluate the current evidence regarding the role of Artificial Intelligence in determining the dioptric power of intraocular lenses (IOLs). The importance that Artificial intelligence can play in Ophthalmology and particular in the use of intraocular lenses was essentially examined, thus improving the decision-making process for the effective treatment of diseases. The methodological approach followed was through a conducted systematic literature search using various electronic databases, including PubMed, EMBASE, and the Cochrane Library, using the following keywords: “artificial intelligence”, “machine learning”, “cataract surgery”, “intraocular lens”, “optical coherence tomography” and “topography”. Studies published between January 2010 and August 18, 2022 that investigated the use of artificial intelligence in determining IOL power were included. In addition, the Haigis, Barrett Universal II, Hill-RBF and Kane formulas were used. For the implementation of this methodological approach in the light of a systematic bibliographic search from a wide range of studies, twelve (12) studies were evaluated and utilized, from which nine (9) of them were selected. Another issue that concerned the present study was the ethical dimension and that should govern the use of the artificial intelligence. The completion of the thesis leads to the highlighting of the value of the Artificial Intelligence but also the essential contribution to Ophthalmology and in particular to the determination of the dioptric power of intraocular lenses, thus opening the way for future studies.